ວັນທີ 13 ມິຖຸນາ, ຢູ່ຮ່າໂນ້ຍ, ທ່ານນາງ ຫງວຽນເຟືອງງາ ປະທານສະຫະພັນບັນດາອົງການຈັດຕັ້ງມິດຕະພາບຫວຽດນາມ ໄດ້ໃຫ້ການຕ້ອນຮັບທ່ານ Yerlan Baizhanov ເອກອັກຄະລັດຖະທູດ ກາຊັກສະຖານ ປະຈຳ ຫວຽດນາມ.
ໂດຍໄດ້ສະແດງຄວາມຂອບໃຈທ່ານນາງປະທານ VUFO ຫງວຽນເຟືອງງາ ທີ່ສະຫລະເວລາຕ້ອນຮັບ, ທ່ານເອກອັກຄະລັດຖະທູດ Yerlan Baizhanov ຕີລາຄາສູງການຮ່ວມມືລະຫວ່າງສອງປະເທດກາຊັກສະຖານ ແລະ ຫວຽດນາມ.
ປີ 2021, VUFO ໄດ້ສົມທົບກັບສະຖານທູດ ສາທາລະນະລັດ ກາຊັກສະຖານ ປະຈຳ ຫວຽດນາມ ເພື່ອປະຕິບັດໂຄງການສິລະປະສາກົນ “ຜ້າພັນຄໍຂອງແມ່”. ນີ້ແມ່ນໂຄງການທີ່ປະກອບສ່ວນດຶງດູດຄວາມສົນໃຈຂອງປະຊາຊົນກ່ຽວກັບບັນຫາຂອງແມ່ຍິງ ແລະ ເຊີດຊູອາຊີບທີ່ມີຫົວຄິດປະດິດສ້າງ.
ການພົວພັນລະຫວ່າງຫວຽດນາມ ແລະ ກາຊັກສະຖານ ແມ່ນສາຍພົວພັນມິດຕະພາບອັນດີງາມ. ສອງປະເທດສົມທົບກັນຢ່າງແໜ້ນແຟ້ນ ແລະ ສະໜັບສະໜູນເຊິ່ງກັນ ແລະ ກັນຢູ່ອົງການສະຫະປະຊາຊາດ ແລະ ບັນດາເວທີປາໄສສາກົນອື່ນໆ.
ຜ່ານການແລກປ່ຽນ, ສະຖານທູດ ກາຊັກສະຖານ ແລະ VUFO ໄດ້ເຫັນດີສືບຕໍ່ຊຸກຍູ້ການເຄື່ອນໄຫວພົບປະແລກປ່ຽນປະຊາຊົນ, ປະກອບສ່ວນເພີ່ມທະວີການພົວພັນມິດຕະພາບລະຫວ່າງສອງປະເທດ, ພິເສດແມ່ນປີນີ້ ສອງປະເທດສະເຫຼີມສະຫຼອງ 30 ປີແຫ່ງວັນສ້າງຕັ້ງການພົວພັນທາງການທູດລະຫວ່າງ ຫວຽດນາມ ແລະ ກາຊັກສະຖານ (ວັນທີ 29 ມິຖຸນາ 1992 - ວັນທີ 29 ມິຖຸນາ 2022).
ບູນມີ